กฎกระทรวงกลาโหมกฎกระทรวงกลาโหมออกตามความในมาตรา๙แห่งพระราชบัญญัติรถยนต์ทหารพุทธศักราช๒๔๗๖[๑] อาศัยอำนาจตามความในมาตรา ๙แห่งพระราชบัญญัติรถยนต์ทหาร พุทธศักราช ๒๔๗๖รัฐมนตรีว่าการกระทรวงกลาโหมออกกฎไว้ดังต่อไปนี้ข้อ ๑ รถยนต์ทหารแบ่งออกเป็นสองประเภท คือรถยนต์สงครามและรถยนต์ปกติรถยนต์สงครามแบ่งออกเป็นสองประเภท คือรถรบและรถยนต์ช่วยรบ๑. รถยนต์สงครามหมายความว่า รถยนต์ซึ่งทางราชการทหารได้จัดขึ้น เพื่อใช้ในยามสงครามโดยตรง๒. รถรบหมายความว่า รถยนต์ทั้งสิ้นซึ่งมีอาวุธติดหรือตั้งอยู่บนรถนั้น และทำการยิงได้๓. รถยนต์ช่วยรบหมายความว่า รถยนต์ธรรมดาสำหรับใช้ในการลาก บรรทุกหรือลำเลียงอาวุธยุทธสัมภารหรือทหาร๔. รถยนต์ปกติหมายความว่า รถยนต์ซึ่งใช้ราชการธรรมดาและไม่มีความประสงค์โดยตรงที่จะใช้เพื่อสงครามข้อ ๒ เจ้าพนักงานผู้มีหน้าที่ออกใบอนุญาตพิเศษรับจดทะเบียนรถยนต์ทหาร และพิจารณาถึงเครื่องประกอบของรถนั้น ได้แก่หัวหน้าแผนกที่๔ กรมยุทธการทหารบกข้อ ๓รถยนต์ทหารให้มีเครื่องหมายพิเศษตามกำหนดและลักษณะดังนี้๑. รถรบชนิดสามล้อขึ้นไปก) มีเลขหมายทะเบียนเขียนบนแผ่นโลหะขนาดกว้าง ๑๔เซนติเมตร ยาว ๔๐ เซนติเมตร หรือเขียนบนตัวรถโดยขนาดเดียวกันข) ตัวเลขใช้เลขไทย มีขนาดสูง ๑๐ เซนติเมตร กว้าง๑๐ เซนติเมตร เส้นโต ๑.๕ เซนติเมตรค)พื้นป้ายหรือพื้นที่ที่จะเขียนเลขหมายทะเบียนทาสีขาว ตัวเลขทาสีแดง๒. รถยนต์ช่วยรบชนิดสามล้อขึ้นไปก)มีเลขหมายทะเบียนเลขไทยเขียนบนแผ่นโลหะแผ่นป้ายและตัวเลขมีขนาด สีและลักษณะอย่างเดียวกับรถรบชนิดสามล้อขึ้นไปข) มีรูปวงจักรขนาดวัดผ่าศูนย์กลางยาว ๓๐เซนติเมตร เขียนด้วยสีขาวบนตัวรถ หรือทำด้วยโลหะทาสีขาวค) มีเครื่องหมายบอกสังกัดโดยใช้อักษรย่อหรือเขียนเต็มตัวอักษรสูง ๑๕ เซนติเมตร ขนาดกว้างและเส้นโตพองาม เขียนด้วยสีแดง๓. รถยนต์ปกติชนิดสามล้อขึ้นไปมีเครื่องหมายอย่างเดียวกับรถยนต์ช่วยรบชนิดสามล้อขึ้นไปเว้นแต่พื้นแผ่นป้ายทาสีดำ ตัวเลขและตัวอักษรทาสีขาว๔. รถยนต์ช่วยรบชนิดสองล้อก)มีเลขหมายทะเบียนเลขไทยเขียนบนแผ่นโลหะซึ่งมีขนาดกว้าง ๘ เซนติเมตร ยาว ๒๕ เซนติเมตรตัวเลขมีขนาดสูง ๕ เซนติเมตร กว้าง ๕ เซนติเมตร เส้นโต ๘ มิลลิเมตรข) มีรูปวงจักรขนาดวัดผ่าศูนย์กลางยาว ๕เซนติเมตร เขียนบนแผ่นป้ายข้างหน้าเลขหมายทะเบียน มีระยะห่างกันพองามค) มีเครื่องหมายบอกสังกัดโดยใช้อักษรย่อเขียนบนแผ่นโลหะซึ่งมีขนาดกว้าง ๘ เซนติเมตร ยาว ๑๕ เซนติเมตร ตัวอักษรมีขนาดสูง ๕เซนติเมตร กว้างพองาม เส้นโต ๘ มิลลิเมตรพื้นป้ายทาสีขาว ตัวเลขและตัวอักษรทาสีแดง๕. รถยนต์ปกติชนิดสองล้อมีเครื่องหมายอย่างเดียวกับรถยนต์ช่วยรบชนิดสองล้อเว้นแต่พื้นแผ่นป้ายทาสีดำ ตัวเลขและตัวอักษรทาสีขาวข้อ ๔ รถยนต์ทหารที่เจ้าพนักงานรับจดทะเบียนแล้วให้แสดงเครื่องหมายที่กล่าวมาแล้วในข้อ๓ ไว้ที่รถยนต์ตามที่กำหนดไว้ดังนี้๑.ป้ายเลขทะเบียนรถยนต์ชนิดสามล้อขึ้นไปที่มีเลขหมายตรงกับสมุดทะเบียนและประวัติรถยนต์ติดตรึงแน่นไว้ในที่ๆ เห็นได้ง่ายแต่ไกล ที่ข้างหน้ารถและข้างหลังรถข้างละหนึ่งแผ่นรวมสองแผ่น๒. รถรบชนิดสามล้อขึ้นไปที่ไม่ต้องใช้แผ่นป้ายให้เขียนเลขทะเบียนรถยนต์ที่มีเลขหมายตรงกับสมุดทะเบียนและประวัติรถยนต์ไว้ในที่ ๆเห็นได้ง่ายแต่ไกลที่ข้างหน้ารถและข้างหลังรถข้างละหนึ่งแห่ง รวมสองแห่ง๓. สำหรับรถยนต์ช่วยรบและรถยนต์ปกติชนิดสามล้อขึ้นไปก)ให้ติดวงจักรหรือเขียนวงจักรไว้ข้างหน้ารถหรือหน้าหม้อระบายความร้อนให้เห็นได้ชัดเจนหนึ่งจักรข) ให้เขียนเครื่องหมายบอกสังกัดไว้ในที่ ๆเห็นได้ง่ายที่ข้างรถข้างละหนึ่งแห่ง๔. ป้ายเลขทะเบียนรถยนต์ชนิดสองล้อที่มีเลขหมายตรงกับสมุดทะเบียนและประวัติรถยนต์ติดตามยาวบนบังโคลนล้อหน้าหนึ่งแผ่น(เฉพาะป้ายแผ่นนี้เขียนเลขทะเบียนทั้งสองข้าง)ติดตามขวางข้างหลังที่ที่นั่งหนึ่งแผ่นรวมสองแผ่น๕.ป้ายอักษรบอกสังกัดสำหรับรถยนต์ชนิดสองล้อซึ่งมีตัวอักษรทั้งสองข้างติดตามยาวบนบังโคลนล้อหน้าเหนือป้ายเลขหมายทะเบียนหนึ่งแผ่นข้อ ๕รถยนต์เดินระหว่างพระอาทิตย์ตกและพระอาทิตย์ขึ้น ต้องมีโคมไฟตามกำหนดดังนี้๑. รถยนต์ชนิดสองล้อให้มีโคมไฟแสงขาวข้างหน้ารถดวงหนึ่งมีแสงสว่างส่องไปข้างหน้าเห็นพื้นทางได้ชัดในระยะทางไม่น้อยกว่า ๒๐ เมตรถ้ามีรถพ่วงข้างให้มีโคมไฟแสงขาวเพิ่มขึ้นที่ข้างหน้ารถพ่วงดวงหนึ่งตรงมุมข้างนอกเพื่อให้เห็นส่วนกว้างของรถนั้น๒. รถยนต์ชนิดสามล้อขึ้นไปให้มีโคมไฟแสงขาวข้างหน้ารถอย่างน้อยข้างละดวงให้เห็นส่วนกว้างของรถและสำหรับคู่หนึ่งให้เปิดไว้ในระดับเท่ากันมีแรงไฟเท่ากันทั้งคู่แสงสว่างต้องส่องไปข้างหน้าให้เห็นพื้นทางได้ชัดในระยะไกลไม่น้อยกว่า๒๐ เมตร๓.รถยนต์ทุกชนิดต้องมีโคมไฟแสงแดงอยู่ข้างท้ายรถส่องตรงไปข้างหลังและมีแสงขาวส่องตรงไปที่เลขหมายทะเบียนรถให้เห็นตัวเลขได้ชัดในระยะ ๒๐ เมตร๔.โคมไฟข้างหน้ารถยนต์ต้องมีเครื่องป้องกันไม่ให้แสงไฟบาดตาผู้เดินทาง หรือผู้ขับรถด้วยกันตามแต่เจ้าพนักงานจะกำหนดหรืออนุมัติให้ใช้ข้อ ๖ รถยนต์ที่ใช้อยู่ชนิดใดต้องมีแตรและชนิดใดไม่ต้องมี ให้เจ้าพนักงานเป็นผู้กำหนดแต่ถ้าต้องใช้แตรแล้ว แตรนั้นต้องมีเสียงดังแต่พอสมควรข้อ ๗ รถยนต์ที่ใช้อยู่ชนิดใดต้องมีเครื่องมองข้างหลังและชนิดใดไม่ควรมี ให้เจ้าพนักงานเป็นผู้กำหนดแต่ถ้ารถใดต้องมีเครื่องมองข้างหลังแล้ว ให้ติดเครื่องมองข้างหลังไว้ในที่ ๆผู้ขับสามารถจะเห็นสิ่งที่อยู่ข้างหลังรถยนต์ที่ขับได้ง่ายข้อ ๘ ลักษณะใบอนุญาตพิเศษสำหรับขับรถยนต์ทหารเป็นกระดานผนึกผ้าสีน้ำตาลมีขนาด ๑๕ เซนติเมตร x๒๐ เซนติเมตรพับสอง ด้านในซีกข้างซ้ายผนึกรูปขนาด ๑๐ เซนติเมตร x๖ เซนติเมตรครึ่งตัวไม่สวมหมวกของผู้ถือใบอนุญาตด้านในซีกข้างขวาสำหรับให้เจ้าพนักงานกรอกรายการตามแบบข้างท้ายกฎนี้ข้อ ๙ (๑) ผู้ใดที่จะสมัครเป็นผู้ขับรถยนต์ทหารหรือถูกคัดเลือกจะให้เป็นผู้ขับรถยนต์ทหารเมื่อได้แสดงให้เป็นที่พอใจเจ้าพนักงานว่าตนเป็นผู้มีคุณวุฒิและลักษณะดังต่อไปนี้ชอบที่จะได้รับใบอนุญาตพิเศษสำหรับขับรถยนต์ทหารก. รู้หลักทางเทคนิคของรถยนต์ทั่วไปข. รู้การปรนนิบัติตัวรถ เครื่องยนต์และส่วนประกอบค. รู้สมุดคู่มือประจำรถง. รู้ระเบียบ กฎ ข้อบังคับและพระราชบัญญัติที่เกี่ยวกับรถยนต์จ. รู้การขับรถฉ. รู้การแก้และซ่อมช. เป็นผู้ไม่ใจร้อน ไม่ตกใจง่าย หูตาและปฏิภาณดีมีประสาทไวต่อความรู้สึกซ. มีร่างกายสมบูรณ์ฌ. มีความประพฤติดี(๒)ใบอนุญาตพิเศษต้องลงนามและประทับตราของเจ้าพนักงานข้อ ๑๐การขับรถยนต์ทหารต้องอยู่ภายในข้อบังคับดังต่อไปนี้๑.ผู้ที่ได้รับอนุญาตพิเศษขับรถยนต์ทหารต้องมีใบอนุญาตอยู่กับตัวในเวลาขับเองหรือควบคุมผู้อื่นฝึกหัด เพื่อแสดงต่อเจ้าพนักงานได้เสมอ๒.ห้ามมิให้ผู้ขับยอมให้ผู้ไม่มีใบอนุญาตพิเศษหรือมีใบอนุญาตประเภทอื่นขับรถยนต์ทหารซึ่งตนเป็นผู้ขับ๓.ผู้ใดฝึกหัดขับรถยนต์ทหารในเวลาที่ทำการฝึกหัดขับอยู่ต้องมีผู้ซึ่งได้รับใบอนุญาตพิเศษขับรถยนต์ทหารควบคุมอยู่ด้วย๔.ผู้ขับรถยนต์ทหารจะต้องปฏิบัติตามกฎขัอบังคับว่าด้วยการจราจรที่ใช้อยู่เพียงเท่าที่ไม่ขัดหรือแย้งกับกฎนี้กฎให้ไว้ณ วันที่ ๑๕ ตุลาคม พ.ศ. ๒๔๗๗นายพันเอก หลวงพิบูลสงครามรัฐมนตรีว่าการกระทรวงกลาโหมประภาศรี/พิมพ์๑๙กันยายน ๒๕๕๑[๑] ราชกิจจานุเบกษา เล่ม๕๑/ตอน-/หน้า๗๕๘/๒๑ ตุลาคม ๒๔๗๗